Leeuwelpie in Kaapstad-buurt geredFoto verskaf deur SAPD Wes-Kaap ŉ Leeuwelpie is na ŉ plek van veiligheid geneem ná dit in Athlone, Kaapstad gevind is. Sers. Noloyiso Rwexana, woordvoerder van die polisie, het gesê speurders het Woensdag inligting opgevolg dat ŉ leeuwelpie van Thabazimbi in Limpopo na die Wes-Kaap vervoer word. “Verskeie eiendomme in Athlone is deursoek en die leeuwelpie is uiteindelik gevind.” ŉ Saak van die onwettige besit van ŉ bedreigde spesie is deur die veediefstaleenheid aanhangig gemaak en die leeuwelpie is na ŉ plek van veiligheid geneem. “Die geraamde straatwaarde van die leeuwelpie is R50 000. Drie mense, tussen 28 en 30 jaar oud, word ondervra. Die ondersoek duur voort,” het Rwexana bygevoeg.